определения референтен елипсоид, по които се определя местоположението на точка върху повърхността на Земята;
 215.
 „индикация на местоположението“ (position indication) означава визуална индикация в символна или в несимволна форма, или и двете, на местоположението на въздухоплавателно средство, летищно автотранспортно средство или друг предмет, обозначена на обзорния екран;
 216.
 „барометрична височина“ (pressure-altitude) означава атмосферно налягане, изразено в стойности на височина, съответстваща на това налягане в стандартната атмосфера;
 217.
 „първичен радар“ (primary radar) означава радарна система, която използва отразени радиосигнали;
 218.
 „разпечатвана комуникация“ (printed communications) означава комуникация, която осигурява автоматично непрекъснато отпечатване (запис) на всеки терминал от дадена верига на всички съобщения, преминаващи през тази верига;
 219.
 „забранена зона“ (prohibited area) означава въздушно пространство с установени размери над земната повърхност или териториалните води на дадена държава членка, в пределите на което полетите на въздухоплавателни средства са забранени;
 220.
 „радионавигационно обслужване“ (radio navigation service) означава обслужване, предоставящо посредством едно или повече радионавигационни средства насочваща информация или данни относно местоположението с цел ефикасна и безопасна експлоатация на въздухоплавателни средства;
 221.
 „радиотелефония“ (radiotelephony) означава форма на радиовръзка, която е предназначена главно за обмен на информация в речева форма;
 222.
 „спецификация на необходимите комуникационни характеристики“ (required communication performance specification или RCP specification) означава набор от изисквания за предоставяне на обслужване на въздушното движение и свързаните с тях наземно оборудване, технически характеристики на въздухоплавателното средство и операции, необходими за поддържане на комуникация, основана на експлоатационните характеристики;
 223.
 „спецификация на необходимите обзорни характеристики“ (required surveillance performance specification или RSP specification) означава набор от изисквания за предоставяне на обслужване на въздушното движение и свързаните с тях наземно оборудване, технически характеристики на въздухоплавателното средство и операции, необходими за поддържане на обзор, основан на експлоатационните характеристики;
 224.
 „разрешаваща способност“ (resolution) по отношение на данните означава броят от единици или цифри, определящ порядъка, до който се представят и използват измерените или изчислените стойности;
 225.
 „ограничена зона“ (restricted area) означава въздушно пространство с установени размери над земната повърхност или териториалните води на дадена държава членка, в пределите на което полетите на въздухоплавателните средства са ограничени съгласно определени условия;
 226.
 „етап от маршрута“ (route stage) означава маршрут или част от маршрут, който се прелита без междинно кацане;
 227.
 „използваема писта за излитане и кацане (използваема ПИК)“ (runway-in-use) означава писта или писти, които органите за обслужване на въздушното движение в определен момент смятат за най-подходящи за използване от типовете въздухоплавателни средства, които се очаква да кацнат на или да излетят от летището. За нуждите на кацащите и излитащите въздухоплавателни средства могат да бъдат определени отделни или няколко използваеми ПИК;
 228.
 „вторичен радар“ (secondary radar) означава радарна система, в която предадения от радарната станция радиосигнал предизвиква предаване на радиосигнал от друга станция;
 229.
 „вторичен обзорен радар (SSR)“ (secondary surveillance radar) означава радарна система за обзор, използваща предаватели и приемници (запитващи устройства) и транспондери;
 230.
 „чувствителна зона“ (sensitive area) означава зона, простираща се извън критичната зона, в която паркирането или движението на въздухоплавателни или на автотранспортни средства ще повлияе на насочващия сигнал до степен той да бъде предаден до използващото го въздухоплавателно средство с недопустими смущения;
 231.
